Este concluzia unei consultări publice inițiate de Federația Solidaritatea Sanitară, care relevă și că tot mai multe cadre medicale sunt nemulțumite de efectele aplicării din 2018 a Legii salarizării, considerând necesară declanșarea grevei generale.  Concluziile consultării publice a salariaților din Sănătate privind principalele revendicări ale negocierilor cu Guvernul României și acțiunile necesare pentru apărarea lor, desfășurată în perioada 28 octombrie - 2 noiembrie 2017, arată, printre altele, că 85,33% dintre salariați consideră necesară o grevă generală în sectorul public de sănătate; 80% dintre salariați și-au indicat intenția de a participa la o grevă generală (68% dintre ei considerând că greva ar trebui organizată în cel mai scurt timp posibil).